Kanne 16.12.2019 – Leonardo v. Frontex

(asia T-849/19)

(2020/C 54/63)

Oikeudenkäyntikieli: italia

Asianosaiset

Kantaja: Leonardo SpA (Rooma, Italia) (edustajat: asianajajat M. Esposito, F. Caccioppoli ja G. Calamo)

Vastaaja: Euroopan raja- ja merivartiovirasto (Frontex)

Vaatimukset

Kantaja vaatii unionin yleistä tuomioistuinta kumoamaan jäljempänä mainitut asiakirjat; velvoittamaan vastaajan korvaamaan suoraan tai välillisesti jo aiheutuneen tai myöhemmin aiheutuvan vahingon, joka johtuu riidanalaisen tarjouskilpailun sääntöjenvastaisuudesta. Asian selvittämistoimina on määrättävä unionin yleisen tuomioistuimen työjärjestyksen 91 artiklan e kohdassa ja 96 artiklassa tarkoitetusta asiantuntijalausunnosta, jotta voidaan varmistaa seuraavat seikat: a) riidanalaisen tarjouspyynnön ehdot ovat kohtuuttomia, tarpeettomia ja ristiriidassa alalla vallitsevien sääntöjen kanssa; b) riidanalaiset ehdot ovat esteenä sille, että Leonardo voisi esittää tarjouksen; c) on olemassa kustannuksia ja teknistä toteuttamiskelpoisuutta koskevia syitä, jotka puoltavat tarjouskilpailun jakamista kahteen tai useampaan erään. Vastaaja on velvoitettava korvaamaan oikeudenkäyntikulut.

Oikeudelliset perusteet ja pääasialliset perustelut

Kanne koskee tarjouspyyntöä FRONTEX/OP/888/2019/JL/CG, jonka kohteena on seuraava palvelu: ”Remotely Piloted Aircraft Systems (RPAS) for Medium Altitude Long Endurance Maritime Aerial Surveillance” ja joka on julkaistu 18.10.2019 Euroopan unionin virallisen lehden liitteessä TED (Tenders Electronic Daily), viite: 2019/S 202-490010, ja sen liitteenä olevia toimia, erityisesti:

— Invitation to Tender, joka on saatavilla internet-sivustolla https://etendering.ted.europa.eu/cft/cft-document.html?docId=61915;

— Financial Proposal, joka on saatavilla internet-sivustolla https://etendering.ted.europa.eu/cft/cft-document.html?docId=61916;

— Declaration, joka on saatavilla internet-sivustolla https://etendering.ted.europa.eu/cft/cft-document.html?docId=61917;

— Annex I – Tender Specifications, joka on saatavilla internet-sivustolla https://etendering.ted.europa.eu/cft/cft-document.html?docId=61918;

— Tender Submission Form, joka on saatavilla internet-sivustolla https://etendering.ted.europa.eu/cft/cft-document.html?docId=61919;

— Draft Contract, joka on saatavilla internet-sivustolla https://etendering.ted.europa.eu/cft/cft-document.html?docId=61921;

— Agreement of non-disclosure, joka on saatavilla internet-sivustolla https://etendering.ted.europa.eu/cft/cft-document.html?docId=61922;

— Appendix 1, joka on saatavilla internet-sivustolla https://etendering.ted.europa.eu/cft/cft-document.html?docId=61924;

— Appendix 2, joka on saatavilla internet-sivustolla https://etendering.ted.europa.eu/cft/cft-document.html?docId=61925;

— Appendix 3, joka on saatavilla internet-sivustolla https://etendering.ted.europa.eu/cft/cft-document.html?docId=61926;

— Oikaisu – Ilmoitus täydentävistä tiedoista tai muutoksista, joka on julkaistu Euroopan unionin virallisen lehden liitteessä TED (Tenders Electronic Daily), viite: 2019/S 216-528930,

— Oikaisu – Ilmoitus täydentävistä tiedoista tai muutoksista, joka on julkaistu Euroopan unionin virallisen lehden liitteessä TED (Tenders Electronic Daily), viite: 2019/S 226-553006,

— FRONTEXin tekemät erityislain mukaiset täsmennykset (jotka on julkaistu internet-sivustolla https://etendering.ted.europa.eu/cft/cft-questions.html?cftId=5444);

— FRONTEXin 28.10.2019 pidetyn kokouksen (Informative Meeting) pöytäkirja; sekä edellä mainittujen toimien johdosta toteutetut muut toimet.

Kanteensa tueksi kantaja vetoaa neljään kanneperusteeseen.

1. Kantaja vaatii kumoamaan riidanalaiset toimet, koska niillä loukataan avoimuus-, suhteellisuus-, yhdenvertaisen kohtelun ja syrjintäkiellon periaatteita niiden liian yleisen ja epäjohdonmukaisen sisällön vuoksi tai siksi, että tietyissä tapauksissa kilpailijoille ja kantajalle asetetaan erityisiä teknisiä vaatimuksia, jotka ovat täysin tarpeettomia, suhteettomia, kohtuuttomia ja hyödyttömiä kyseisen palvelun kannalta tai niillä tehdään joka tapauksessa kantajalle mahdottomaksi tai kohtuuttoman kalliiksi osallistua tarjouskilpailuun, siten, että sen tarjous ei ole kilpailukykyinen. Tällaisilla toimilla rikotaan näin ollen yleisen varainhoitoasetuksen (EU, Euratom) 2018/1046 (1) johdanto-osan 96 ja 108 perustelukappaletta sekä 160, 161 ja 166 artiklaa ja mainitun asetuksen liitteessä I olevia 17.1, 17.3 ja 17.8 kohtaa sekä Euroopan parlamentin ja neuvoston direktiivejä 2014/23/UE (2) ja 2014/24/UE (3). Kantaja vetoaa myös toimivallan ylittämiseen, suhteellisuusperiaatteen loukkaamiseen, epäjohdonmukaisuuteen, tosiseikkojen virheellisyyteen ja niiden vääristämiseen, syrjivään kohteluun, kohtuuttomuuteen ja harkintavallan väärinkäyttöön.

2. Kantaja vaatii kumoamaan riidanalaiset toimet myös, koska riidanalaista tarjouspyyntöä ei ole jaettu eriin. Se vetoaa erityisesti yleisen varainhoitoasetuksen (EU, Euratom) 2018/1046 160 artiklan 1, 2 ja 3 kohdan sekä mainitun asetuksen liitteessä I olevan 33.1 kohdan rikkomiseen ja siihen, että mainitun asetuksen liitteessä I olevan 18.2 kohdan kolmatta alakohtaa on jätetty soveltamatta.

3. Kantaja väittää myös, että mainitun asetuksen 176 tai 179 artiklaa on rikottu, koska tarjouskilpailua koskevissa asiakirjoissa sallitaan kolmansien maiden toimijoiden osallistuminen.

4. Lopuksi kantaja vaatii toimien sääntöjenvastaisuuden perusteella vastaajan velvoittamista korvaamaan suoraan tai välillisesti jo aiheutuneen tai myöhemmin aiheutuvan vahingon, joka johtuu riidanalaisen tarjouskilpailun sääntöjenvastaisuudesta.

(1) Unionin yleiseen talousarvioon sovellettavista varainhoitosäännöistä, asetusten (EU) N:o 1296/2013, (EU) N:o 1301/2013, (EU) N:o 1303/2013, (EU) N:o 1304/2013, (EU) N:o 1309/2013, (EU) N:o 1316/2013, (EU) N:o 223/2014, (EU) N:o 283/2014 ja päätöksen N:o 541/2014/EU muuttamisesta sekä asetuksen (EU, Euratom) N:o 966/2012 kumoamisesta 18.7.2018 annettu Euroopan parlamentin ja neuvoston asetus (EU, Euratom) 2018/1046 (EUVL 2018, L 193, s. 1).

(2) Käyttöoikeussopimusten tekemisestä 26.2.2014 annettu Euroopan parlamentin ja neuvoston direktiivi 2014/23/EU (EUVL 2018, L 94, s. 1).

(3) Julkisista hankinnoista ja direktiivin 2004/18/EY kumoamisesta 26.2.2014 annettu Euroopan parlamentin ja neuvoston direktiivi 2014/24/EU 2004/18/CE (EUVL 2014, L 94, s. 65).